CELEX: 22008D0116
Language: hr
Date: 2008-11-07 00:00:00
Title: Odluka Zajedničkog odbora EGP-a br. 116/2008 od 7. studenoga 2008. o izmjeni Priloga XIII. (Promet) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               140
            
         22008D0116
   
               L 339/106
            
            
               SLUŽBENI LIST EUROPSKE UNIJE
            
            
               07.11.2008.
            
         
      ODLUKA ZAJEDNIČKOG ODBORA EGP-a
   br. 116/2008
   od 7. studenoga 2008.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 104/2008 od 26. rujna 2008. (1)
               
            
         
               (2)
            
            
               Uredbu Komisije (EZ) br. 324/2008 od 9. travnja 2008. o utvrđivanju izmijenjenih postupaka za obavljanje pregleda Komisije u području sigurnosne zaštite u pomorstvu (2) treba unijeti u Sporazum.
            
         
               (3)
            
            
               Uredba (EZ) br. 324/2008 stavlja izvan snage Uredbu Komisije (EZ) br. 884/2005 (3), koja je uključena u Sporazum, i koja se stoga treba staviti izvan snage sukladno Sporazumu,
            
         ODLUČIO JE:
   Članak 1.
   Tekst točke 56.r (Uredba Komisije (EZ) br. 884/2005) Priloga XIII. Sporazumu zamjenjuje se sljedećim:
   
      „32008 R 0324: Uredba Komisije (EZ) br. 324/2008 od 9. travnja 2008. o utvrđivanju izmijenjenih postupaka za obavljanje pregleda Komisije u području sigurnosne zaštite u pomorstvu (SL L 98, 10.4.2008., str. 5.).
      Odredbe Uredbe, u smislu ovog Sporazuma, sadrže sljedeću prilagodbu:
      Članku 5. stavku 3. dodaje se sljedeće:
      
         ‚U svojim inspekcijskim pregledima Komisija može pozvati nacionalne inspektore, čiji popis pripremaju države EFTA-e, a Nadzorno tijelo EFTA-e može pozvati nacionalne inspektore čiji popis sastavljaju države članice EU-a.
         U inspekcijama Komisija može pozvati Nadzorno tijelo EFTA-e, odnosno Nadzorno tijelo EFTA-e može pozvati Komisiju, da sudjeluje kao promatrač.’
      
       ”
   
   Članak 2.
   Tekstovi Uredbe (EZ) br. 324/2008 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 8. studenoga 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 7. studenoga 2008.
      
         
            Za Zajednički odbor EGP-a
         
         
            Predsjednik
         
         H.S.H. Prinz Nikolaus von LIECHTENSTEIN
         
      
   
   
      (1)  SL L 309, 20.11.2008., str. 30.
   
      (2)  SL L 98, 10.4.2008., str. 5.
   
      (3)  SL L 148, 11.6.2005., str. 25.
   
      (4)  Ustavni zahtjevi nisu navedeni.